РЕШЕНИЕ

№133 – МИ

Костенец, 17.10.2019 г.

ОТНОСНО: Постъпил е сигнал за нарушаване на чл.183,ал.5 от Изборния кодекс

В ОИК- Костенец е постъпила жалба от Лидия Любенова Стоянова – в качеството си на кандидат за кмет на община Костенец, подкрепена от ПП „ЗЕМЕДЕЛСКИ НАРОДЕН СЪЮЗ“ относно нарушаване на чл.183,ал.5 от Изборния кодекс, заведена под вх. №153/16.10.2019 г. - 12.30ч. от общия входящ регистър на ОИК- Костенец.

            В жалбата се твърди, че са залепени агитационни материали – плакати на други участници в местните избори, а именно материали на Йордан Ангелов подкрепен от ПП „ГЕРБ“ върху агитационните материали на ПП„ЗЕМЕДЕЛСКИ НАРОДЕН СЪЮЗ“, с което се цели обезличаване и въвеждането на избирателите в заблуда и дезинформираност. Посочено е, че залепването е осъществено по такъв начин, че не позволява да се види чий агитационен материал е положен отдолу, както и че не позволява неправомерно залепеният агитационен материал да бъде премахнат без да бъде унищожен този на „ЗЕМЕДЕЛСКИ НАРОДЕН СЪЮЗ“. Твърди се нарушаване на чл.183,ал.5 от ИК. Към жалбата е приложен снимков материал.

            Иска се извършването на проверка и предприемане на мерки за преустановяване на нарушенията на чл.183,ал.5 от ИК.

            ОИК – Костенец извърши проверка на място чрез трима свои членове – Юлия Заркова, Даниела Ангелова и Виктория Станкова, представители на различни партии и установиха, че снимките приложени в жалбата са със следното местонахождение, а именно на ел. табло на ул. „Младежка“; на металните платна на външна ограда на „КООПЕРАТИВЕН ПАЗАР“ на гр. Костенец; на сграда (бивше РУ- Костенец), намираща се на ул. „Цариградско шосе“; на ел. стълб на ул. „Белмекен. На адресите се установи, че има поставени агитационни материали на повече от една партия/ коалиция , а именно :ПП“ГЕРБ“ ,КП „БСП ЗА БЪЛГАРИЯ“, ПП“ БЪЛГАРСКИ ДЕМОКРАТИЧЕН ЦЕНТЪР-БДЦ“ ПП , като на част от тях се вижда, че са залепени върху агитационни материали на ПП „ЗЕМЕДЕЛСКИ НАРОДЕН СЪЮЗ“, но не може да се установи чий материал е поставен най-отдолу.

            ОИК – Костенец разгледа жалбата и установи, че същата е подадена от оправомощено лице, при наличие на правен интерес, в законоустановения срок, поради което е допустима, а разгледана по същество същата е неоснователна.

            ОИК – Костенец не може да установи лицата , които са извършили гореописаните действия, а именно залепване на агитационни материали на едни партии и коалиции върху агитационните материали на други такива, участващи в изборите за общински съветници и кметове, поради което няма как нарушителите да бъдат санкционирани.

            Предвид горе изложеното и на основание чл.87, ал.1, т.1 и т.22 от Изборния кодекс,

ОИК – Костенец

**Р Е Ш И:**

1. Оставя без уважение Жалба от Лидия Любенова Стоянова –кандидат за кмет на община Костенец от ПП„ЗЕМЕДЕЛСКИ НАРОДЕН СЪЮЗ“ относно нарушаване на чл.183,ал.5 от Изборния кодекс, заведена под вх. №153 от 16.10.2019г. -12.30ч. в общия регистъра на на ОИК- Костенец.
2. Указва на всички политически партии, коалиции, регистрирани в изборите за общински съветници и кметове на 27.10.2019г. да не нарушават разпоредбите на Изборния кодекс.

Решението може да бъде обжалвано пред ЦИК в тридневен срок от обявяването му на основание чл. 88 от Изборния кодекс.

Председател: Александра Иванова Герева

Секретар: Руменка Петрова Паунова